-PRIOPĆENJE ZA MEDIJE

**Potpisan Sporazum o suradnji turističkih zajednica Grada Poreča, Općine Tar – Vabriga, Općine Funtana, Općine Kaštelir – Labinci, Općine Vižinada**

Temeljem Zakona o turističkim zajednicama i promicanju hrvatskog turizma te uz prethodnu suglasnost Ministarstva turizma i sporta, lokalne turističke zajednice Grada Poreča, Općine Tar – Vabriga, Općine Funtana, Općine Kaštelir – Labinci, Općine Vižinada 23. prosinca sklopile su **Sporazum o udruživanju lokalnih turističkih zajednica područja Poreštine.**

Cilj udruživanja je zajedničko provođenja aktivnosti usmjerenih razvijanju turističkog proizvoda i promociji destinacije, a utvrđenih kroz projekte razvoja outdoor proizvoda, upravljanja događanjima, brendinga i komunikacije, klasterskog web portal, razvoja društvenih mreža, razvoja enogastronomske ponude, Poreč Unique Experiences, razvoja kongresnog turizma, razvoja i umrežavanja interpretacijskih centara.

Osnovna je ideja da, uz jasnu distinkciju proizvoda svaki dionik zauzme svoju poziciju, pritom ne ugrožavajući poziciju drugih dionika. Ovime je ostvaren temelj za sinergiju snaga i resursa te je postavljena platforma za daljnje aktivnosti na razini klastera. Svrha je pozicionirati klaster sa svojim specifičnostima i kao takvog komercijalizirati ga na tržištu.

Klaster Poreštine je vodeća hrvatska destinacija obiteljskog odmora, aktivnog načina života i uzbudljivih trenutaka gdje svaki gost može doživjeti mozaik nezaboravnih doživljaja kroz spoj prirode, kulture, povijesti, delicija, gostoprimstva i događanja.

Strateški ciljevi udruživanja su jačanje obiteljskog pozicioniranja klastera, diverzifikacija turističkog proizvoda, rast potražnje u pred i posezoni te rast potrošnje po gostu.

Klaster Poreštine će kandidirati svoje projekte za dodjelu bespovratnih financijskih sredstava Fonda za udružene turističkih zajednica Ministarstva turizma i sporta.

Koordinator i nositelj ovog projekta je Turistička zajednica grada Poreča.

U Poreču, 28. prosinca 2020. godine.

URED TURISTIČKE ZAJEDNICE GRADA POREČA